Hans Georg Stehlin

Hans Georg Stehlin, nado en Basilea o 13 de xaneiro de 1870 e finado na mesma cidade o 18 de decembro de 1941, foi un xeólogo suízo especializado en paleontoloxía.

 Traxectoria 
Despois de obter en 1893 o doutoramento en Zooloxía na Universidade de Basilea, Stehlin especializouse na paleontoloxía dos vertebrados, especialmente nos mamíferos do cenozoico. Publicou numerosos artigos científicos sobre os primates e os ungulados. 

Foi xefe do Departamento de Osteoloxía do Museo de Historia Natural de Basilea e, desde 1920 até a súa morte en 1941, presidente da comisión do Museo (e, polo tanto, director).Urs Rahm (1980): "Historisches", en: Otto Wittmann, edit.: Raritäten und Curiositäten der Natur: Die Sammlungen des Naturhistorischen Museums Basel. Basel: Birkhäuser Verlag. ISBN 978-3-7643-1191-9, p. 11.
Recolectou moitos mamíferos fósiles do terciario en Francia, por exemplo, en Senèze, en Auvergne. 

En 1910 Stehlin cuñou o termo Gran Ruptura para referirse á extinción masiva na que se desapareceron numerosos organismos, especialmente mamíferos de Europa, que ocorreu hai 33,9 millóns de anos e que marca o final do eoceno, é dicir, o límite entre o eoceno e o oligoceno..

Entre os seus colaboradores en Basilea estaba Samuel Schaub (que foi o seu sucesor no Museo).

 Distincións 
Stehlin foi honrado polo seu compatriota o zoólogo Ehrenfried Schenkel que lle deu, en 1901, o seu nome ao lagarto canario Gallotia stehlini.Beolens, Bo; Watkins, Michael & Grayson, Michael (2011): The Eponym Dictionary of Reptiles. Baltimore, Maryland, USA: Johns Hopkins University Press. ISBN 978-1-4214-0135-5. (Gallotia stehlini, p. 252).

 Notas 

 Véxase tamén 
 Bibliografía 
 Schenkel, Ehrenfried (1901): "Achter Nachtrag zum Katalog der herpetologischen Sammlung des Basler Museums". Verhandlungen der Naturforschenden Gesellschaft in Basel 13: 142-199. (Lacerta galloti var. stehlini, new variation, p. 187).
 Le Tensorer, Jean-Marie (1988): Le Paléolithique en Suisse. Grenoble: FranciaJérôme Millon. ISBN 978-2-8413-7063-4-

 Ligazóns externas 

Stehlin, H. G. (1903). "Die Säugetiere des schweizerischen Eocaens: critischer Catalog der Materialien". Artigo de Stehlin sobre algúns mamíferos do eoceno.

Categoría:Científicos de Suíza
Categoría:Paleontólogos de Suíza
Categoría:Xeólogos de Suíza
Categoría:Alumnos da Universidade de Basilea
Categoría:Nados en 1870
Categoría:Nados en Basilea
Categoría:Finados en 1941